《元夕》
宋代·万俟绍之

小小茅居傍野桥，青灯一点度元宵。
新诗多在景中得，宿酒都从睡里消。
绕舍菜滋春后雨，过门船趁晚来潮。
休嫌不住繁华境，最喜亲朋近可邀。

作者简介：万俟绍之（生卒年不详），字子绍，自号郢庄，郢（今湖北江陵西北纪南城）人，寓常熟。万俟离曾孙。力学好修，尝登王万之门，其文闳肆，其诗清严。两举不第，卒。